པུ་རོད་སི་ཀེ་ལ་ཁོའི་སྔོན་བྱོན་པ་དག་ལས་ཆེ་བའི་སེམས་ཀྱི་རང་དབང་ཐོབ་ཡོད་སྲིད།རང་དབང་གི་ཐིག་ཤིང་དེ་ཇི་ལྟར་ཆེ་རུ་ཡོད་དགོས་པ་དེ་སྲིད་དུ་སྐྱེ་བོ་དག་གིས་དངུལ་ལོར་ལག་ནས་སྤྲད་དགོས་ཀྱི་ཡོད་དེ།དེ་ནི་ཁེར་རྐྱང་ཞེས་པ་དེ་ཡིན།ལར་ཁོ་རང་སྔོན་ལས་ཀྱི་དབང་གིས་འཁྲུངས་སའི་ཡུལ་དུ་གྱུར་པའི་རྒྱལ་ཁབ་ཆེན་མོ་འདི་དང་མཐུན་ཐབས་མ་བྱུང་ནའང་།ཁོ་རང་ཨུ་རུ་སུའི་སྐད་ཡིག་གི་རྒྱལ་ཁབ་ཆེན་མོ་དང་གཏན་ནས་བྲལ་མྱོང་མེད།ཁོས་ཨུ་རུ་སུའི་སྙན་ངག་གི་རྒྱུད་པ་གཙོ་བོ་གཉིས་ཏེ།ཨག་མ་ཐོ་ཝའི་ཚགས་དམ་ལ་གདོང་མཆོང་བའི་གསར་ཉམས་ཆེ་བ་དང་།ཕ་སི་ཐེར་ནག་གི་འབྲི་ཐབས་གཉིས་གཞི་གཅིག་ཏུ་བསྲེས་ནས་སྔར་བས་ཉམས་ལྡན་ཅིང་བརྗིད་ཆེ་བ་ཞིག་ཏུ་བྲིས་ཡོད།